kardosdrur/scandi-wiki huggingface dataset:
Gift ved første blik

Gift ved første blik er et dansk tv-program, som er blevet vist på DR3, og sidenhen på DR1. Programmet er et eksperiment der går ud på at matche singler med hinanden, som bliver gift ved deres første møde. Parrene bliver matchet ud fra deres baggrund, holdninger og livsindstillinger af et hold eksperter bestående af en præst, en antropolog og to psykologer.

Programmet er solgt til en række andre lande, heriblandt Australien, Tyskland, Frankrig, Belgien, Holland og USA.

Sæsoner

Sæson 1 
Parrene, som blev gift i sæson 1, var:
 Mie og Simon
 Lykke og Jonas
 Mette og Martin

Sæsonen har 8 afsnit.

Sæson 2 
Parrene, som blev gift i sæson 2, var: 
 Katrine og Jakob
 Pia og Frank
 Jeanette og Lars
 Carina og Peter

Sæsonen havde 6 afsnit og blev set af over en million danskere.

Sæson 3 
Parrene, som blev gift i sæson 3, var:
 Lene og Poul
 Ane og Ulrik
 Line og Michael
 Randi og Niels

Sæsonen har 7 afsnit.

Sæson 4 
Parrene, som blev gift i sæson 4, var:
 Mette og Christian (Skilt efter fem uger)
 Pernille og Allan (Skilt efter fem uger)
 Birgitte og Martin (Skilt efter fem uger)
 Camilla og Nicolas (Forsat gift efter fem uger)

Sæsonen har 9 afsnit.

Sæson 5 
Parrene, som blev gift i sæson 5, var:

 Kathrine og Michael (Fortsat gift efter fem uger)
 Eva og Carsten (Skilt efter tre uger)
 Vanessa og Stefan (Fortsat gift efter fem uger)
 Cecilie og Ronnie (Skilt efter fem uger)

Sæsonen har 8 afsnit.

Sæson 6 
Parrene, som blev gift i sæson 6, var:

 Christina og Michael (Skat1 & Skat2)
 Luna og Anders
 Henriette og Claus
 Maja og Frederik
 Anja og Dennis

Sæsonen har 8 afsnit, og er den første sæson med hele 5 par.

Sæson 7 
Parrene, som blev gift i sæson 7, var:

 Pernille og Michael (Skilt efter fem uger)
 Mette og Morten (Fortsat gift efter fem uger)
 Jonna og Carsten (Skilt efter fem uger)
 Samantha og Daniel (Skilt efter fem uger)
 Christina og Michael (Fortsat gift efter fem uger)

Referencer

Eksterne henvisninger 
 

DR-programmer
Matchmaking
Utarp

Utarp er en kommune i Samtgemeinde Holtriem i Landkreis Wittmund, i den nordvestlige del af den tyske delstat Niedersachsen. I kommunen ligger ud over Utarp landsbyerne Narp og Schlei.

Eksterne kilder/henvisninger 

 Samtgemeinde Holtriem
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Westerholt

Westerholt er en kommune og administrationsby i Samtgemeinde Holtriem i Landkreis Wittmund, i den nordvestlige del af den tyske delstat Niedersachsen.

Eksterne kilder/henvisninger 

 Samtgemeinde Holtriem
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Naturpark Lauenburgische Seen

Naturpark Lauenburgische Seen blev etableret i 1961, og ligger i Kreis Herzogtum Lauenburg i den sydøstlige del af Slesvig-Holsten, ved grænsen til Mecklenburg-Vorpommern. Naturparken er præget af i det af Weichsel-istiden dannede morænelandskab Schleswig-Holsteinisches Hügelland.

Om naturparken 
Naturpark er med et areal på 470 km² den tredjestørste Naturpark i Slesvig-Holsten med udstrakte skovområder . Naturpark Lauenburgische Seen, - der er 40 søer, grænser direkte til det mecklenburgske biosfærereservat Schaalsee og tilsammen danner de et stort beskyttet område langs den tidligere grænse mellem Vest- og Østtyskland.

De største søer i Naturparken er Ratzeburger See og Schaalsee, der er forbundet med Schaalsee-Kanal der begynder ved Salem.

I Naturparken ligger kreisens administrationsby Ratzeburg og Mölln med Hellbachtal. Gennem Naturparken går den handelsruten Alte Salzstraße fra Lüneburg til Lübeck. Naturparken grænser mod vest mellem Berkenthin og Büchen til Elbe-Lübeck-Kanal. gennem landskabet går vandreruten Naturparkweg, der forbinder fem naturparker i Slesvig-Holsten.

I naturpark går også vandskellet mellem Nordsøen og Østersøen.

Se også 
 Andre søer i naturparken: Behlendorfer See | Garrensee | Oldenburger See | Pinnsee | Plötscher See

 Naturparker i Tyskland

Eksterne kilder/henvisninger 

 Naturpark Lauenburgische Seen

Lauenburgische Seen
Hrvatski nogometni kup

Hrvatski nogometni kup er en årlig national fodboldturnering i Kroatien, der bliver arrangeret af Kroatiens fodboldforbund. Turneringen spilles efter cupprincippet og vinderen kåres som kroatisk cupmester. Turneringen har været afholdt hvert år siden 1992, og vinderen af turneringen tildeles en plads i 2. kvalifikationsrunde til UEFA Europa League.

Turneringen blev afholdt for første gang i 1992, som var året efter at Kroatien blev selvstændigt fra SFR Jugoslavien. Slutspillet i turneringen, der er fra kvartfinalerne frem til finalen, spilles over to kampe (hjemme/ude).

Det mest vindende hold pr. 2013 er GNK Dinamo Zagreb med 12 titler. Den kroatiske supercup, Hrvatski nogometni superkup, er ligeledes blevet afholdt siden 1992, der spilles mellem vinderen af Prva HNL (den kroatiske liga) og vinderen af Hrvatski nogometni kup.

Vindere 

 1992: NK Inter Zaprešić
 1992/1993: HNK Hajduk Split
 1993/1994: GNK Dinamo Zagreb
 1994/1995: HNK Hajduk Split
 1995/1996: GNK Dinamo Zagreb
 1996/1997: GNK Dinamo Zagreb
 1997/1998: GNK Dinamo Zagreb
 1998/1999: NK Osijek
 1999/2000: HNK Hajduk Split
 2000/2001: GNK Dinamo Zagreb
 2001/2002: GNK Dinamo Zagreb
 2002/2003: HNK Hajduk Split

 2003/2004: GNK Dinamo Zagreb
 2004/2005: HNK Rijeka
 2005/2006: HNK Rijeka
 2006/2007: GNK Dinamo Zagreb
 2007/2008: GNK Dinamo Zagreb
 2008/2009: GNK Dinamo Zagreb
 2009/2010: HNK Hajduk Split
 2010/2011: GNK Dinamo Zagreb
 2011/2012: GNK Dinamo Zagreb
 2012/2013: HNK Hajduk Split

Referencer

Eksterne henvisninger 
 Hrvatski nogometni kup hos UEFA.com
 Hrvatski nogometni kup hos soccerway.com

Etableret i 1992
Fodbold i Kroatien
Fodboldturneringer
Hrvatski nogometni superkup

Hrvatski nogometni superkup er en kamp bestående af vinderen af den kroatiske fodboldliga, Prva HNL, og vinderen af den kroatiske fodboldcup, Hrvatski nogometni kup.

Vindere

Eksterne henvisninger 
Croatia Super Cup Finals, RSSSF.com

Etableret i 1992
Fodbold i Kroatien
Fodboldturneringer
Slovenský Pohár

Slovenský Pohár er en årlig fodboldturnering i Slovakiet, der bliver arrangeret af Slovakiets fodboldforbund (SFZ). Turneringen spilles efter cupprincippet og vinderen kåres som slovakisk cupmester. Turneringen har været afholdt hvert år siden 1993 efter opdelingen af Tjekkoslovakiet, og vinderen af turneringen tildeles en plads i 2. kvalifikationsrunde til UEFA Europa League.

Turneringen blev oprindeligt afholdt for første gang i 1961 som en del af den tjekkoslovakiske Cup, Československý Pohara, før Slovakiet fik sin egen cup i 1969. Vinderen af Slovenský Pohara mødte derefter vinderen af den tjekkiske cup, Český Pohara, i en finale i den tjekkoslovakiske cup.

Det mest vindende hold pr. 2015 er ŠK Slovan Bratislava med seks titler. Den slovakiske supercup Slovenský Superpohár er hvert år siden 1993 er blevet spillet mellem vinderen af Slovenský Pohara og vinderen af den øverste division, Slovakiets Superliga.

Vindere 

 1993/1994: Slovan Bratislava
 1994/1995: Inter Bratislava
 1995/1996: Chemlon Humenné
 1996/1997: Slovan Bratislava
 1997/1998: Spartak Trnava
 1998/1999: Slovan Bratislava
 1999/2000: Inter Bratislava
 2000/2001: Inter Bratislava
 2001/2002: Koba Senec
 2002/2003: Matador Púchov
 2003/2004: Artmedia Bratislava
 2004/2005: Dukla Banská Bystrica
 2005/2006: Ružomberok

 2006/2007: ViOn Zlaté Moravce
 2007/2008: Artmedia Petržalka
 2008/2009: MFK Košice
 2009/2010: Slovan Bratislava
 2010/2011: Slovan Bratislava
 2011/2012: Žilina
 2012/2013: Slovan Bratislava
 2013/2014: MFK Košice
 2014/2015: Trenčín
 2015/2016: Trenčín
 2016/2017: ŠK Slovan Bratislava
 2017/2018: ŠK Slovan Bratislava
 2018/2019: FC Spartak Trnava
 2019/2020: Slovan Bratislava

Eksterne henvisninger og kilder

Fodnoter

Henvisninger
 Slovenský Pohár hos UEFA.com
 Slovenský Pohár hos Soccerway.com

Etableret i 1993
Fodboldturneringer
Fodbold i Slovakiet
Tiberiu Olah

Tiberiu Olah (født 2. januar 1928 i Arpasel - død 2. oktober 2002 i Targu Mures, Rumænien) var en rumænsk komponist, professor, lærer og musikolog.

Olah studerede komposition på Musikkonservatoriet i Cluj-Napoca (1946), og på Musikkonservatoriet i Moskva (1949-1954).

Han blev professor i komposition på Musikkonservatoriet i Bukarest (1958), og har uddannet mange af eftertidens rumænske komponister såsom Wilhelm Georg Berger og Doina Rotaru.

Olah har skrevet en symfoni, orkesterværker, oratorier, korværker, kammermusik etc.

Udvalgte værker 
 Symfoni (1956) - for orkester
 The Galaxy of Man (1960) - oratorium Lumina lui Lenin (1959) - kantate
 Homonymous Crescendo'' (1972) - for orkester

Eksterne henvisninger og kilder

Henvisning 
 CIMRO - Tiberiu Olah (hentet 9. maj 2015)

Komponister fra Rumænien
Lærere
Slovenský Superpohár

Slovenský Superpohár, tidligere kendt som Matičný Pohara eller Pribinova Pohara, er en årlig fodboldkamp i Slovakiet, der bliver afholdt af Slovakiets fodboldforbund (SFZ). Turneringen er en såkaldt superfinale mellem vinderen af den øverste division, Slovakiets Superliga og vinderen af den nationale cup, Slovenský Pohár. Turneringen har været afholdt hvert år siden 1993, men officielt siden 1994.

Det mest vindende hold pr. 2012 er MŠK Žilina, der har vundet fire titler. I årene 1999, 2000, 2001, 2006, 2008, 2011 og 2012 blev turneringen ikke afholdt som følge af, at vinderen af Slovakiets Superliga og Slovenský Superpohár var den samme.

Vindere 
 1993: Slovan Bratislava
 1994: Slovan Bratislava
 1995: Inter Bratislava
 1996: Slovan Bratislava
 1997: 1. FC Košice
 1998: Spartak Trnava
 1999: Ikke afholdt som følge af, at Slovan Bratislava vandt begge turneringer.
 2000: Ikke afholdt som følge af, at Inter Bratislava vandt begge turneringer.
 2001: Ikke avholdt som følge av Inter Bratislava vant begge inngangsturneringer.
 2002: VTJ Koba Senec
 2003: MŠK Žilina
 2004: MŠK Žilina
 2005: Artmedia Petržalka
 2006: Ikke afholdt som følge af, at MFK Ružomberok vandt begge turneringer.
 2007: MŠK Žilina
 2008: Ikke afholdt som følge af, at Artmedia Petržalka vandt begge turneringer.
 2009: Slovan Bratislava
 2010: MŠK Žilina
 2011: Ikke afholdt som følge af, at Slovan Bratislava vandt begge turneringer.
 2012: Ikke afholdt som følge af, at MŠK Žilina vandt begge turneringer.
 2013: Ikke afholdt som følge af, at Slovan Bratislava vandt begge turneringer.

Eksterne henvisninger og kilder

Fodnote

Fodboldturneringer
Etableret i 1993
Farvergården (Odense)

Farvergården er en plads i centrum af Odense, beliggende i det historiske bygningskompleks Brandts Klædefabrik, omgivet af mange af byens markante kulturinstitutioner. Farvergården ligger mellem Brandts Passage og Pantheonsgade med forbindelse til Amfipladsen og har et areal på cirka 1200 m².

Magasinet, Kulturmaskinen, Odense Internationale Film Festival og Tidens Samling har alle adresse ud til Farvergården. Pladsens nordside afgrænses af Studenterhus Odense, der om sommeren bruger pladsen til strandbar, og på østsiden ligger The Australian Bar.

Farvergården særligt indrettet til udendørs kulturbegivenheder og benyttes ofte til aktiviteter for byens børnefamilier, som eksempelvis den årlige arrangementrække SOMMER i Farvergården og Børnekarrusel i forbindelse med Karrusel Festival.

Historie 

Området, hvor pladsen ligger, hørte ikke oprindeligt til Brandts Klædefabrik, men hang sammen med ejendommene ud mod Pantheonsgade og Vestergade. Først da Kulturmaskinen blev etableret i 2009, fik pladsen navnet Farvergården. Den er opkaldt efter den tilstødende farveribygning, som ligger ud til Brandts Passage og huser The Australian Bar og dele af Magasinet.
 
Odense har dog til gengæld en anden, rigtig, farvergård, som ligger i Overgade 45-47.

Ekstern henvisning 
 Farvergården

Kilder 

Torve og pladser i Odense
Alice Seeley Harris

Alice Seeley Harris(24. maj 1870 i Frome i Somerset - 24. november 1970) var en missionær (baptist), reformven og politisk aktivist fra Storbritannien, som virkede i Fristaten Congo i Afrika. Hun var gift med sir John Hobbis Harris, missionær og liberal politiker. Sammen med sin mand agiterede hun mod slaveri.

Familie 
Allice Seeley fødtes 1870 i Frome i Somerset. Hun giftede sig med John Harris den 6. maj 1898. De fik to sønner og to døtre.

Kongostaten 
I 1898 rejste hun med sin mand til Fristaten Congo i Afrika for at missionere. Vel fremme opdagede de den brutale behandling, mord og forslavning af de indfødte. Ansvarlige for ugerningerne var belgiske agenter, som søgte at udvinde gummi og skaffe sig elfenben.

Hun afslørede blandt andet den belgiske kong Leopolds brutale styre i Congo, som i 15 år havde kostet 10 millioner congolesernes liv. Afsløringen kom i maj 1904 i form af det fotografi, hun tog af en congolesisk mand, Nsala, som på billedet ser på sin datters afhuggede hænder od fødder. Med billeder i hundredvis og beretninger fra befolkningen om mord og mishandel skete der en påvirkning af verdensopinionen og sattes pres på Leopolds gummiudvinding i Kongo. Billederne offentliggjordes i aviser over hele verden og rystede mange læsere, blandt andre Mark Twain som senere tilsluttede sig Kongos reformforbund (Congo Reform Association, CRA) for at arbejde imod overgrebene. Han forfattede blandt andet pamfletten King Leopold's Soliloquy. Kampagnen mod grumhederne i landet tvang kong Leopold til at overdrage landet og gummihandelen til den belgiske stat.

Noter 

Missionærer fra Storbritannien
Vandpileurt

Vand-Pileurt (Persicaria amphibia) er en flerårig plante af pileurt-slægten, som kan vokse både i vand og på tørt land. Den breder sig hovedsageligt ved skud, og når de vokser i vand, kan den vokse på en dybde op til 2,5 m, og her har den glatte, lancetformede flydeblade på ca. 10 cm på stængler, som også flyder i vandet.

På land er dens blade kortstilkede og hårede, dens stængler er oprette, og planten breder sig med underjordiske udløbere. 
Plantens blomster er små, lyserøde eller hvide med 5 kronblade og 5 mørkere støvblade, som sidder i 2-5 cm lange aks. Frugterne er sorte, glinsende nødder.

Kilder og henvisninger

Vandplanter
George Stuart White

Sir George Stuart White (6. juli 1835 i Antrim— 24. juni 1912 i London) var en engelsk feltmarskal. 

White blev officer 1853, deltog i mange kolonialkrige og blev 1893 Lord Roberts efterfølger som højestbefalende i Indien. Udnævnt til generalløjtnant, tjente han derefter i generalstaben, men overtog i Boerkrigen 1899 befalingen over Tropperne i Natal. White blev indesluttet i Ladysmith og forsvarede byen, til den blev undsat i 1900. Han var senere guvernør i Gibraltar, blev feltmarskal 1903 og 1905 guvernør for invaliderne i Chelsea.

Kilder 

 

Feltmarskaller fra Storbritannien
Briter i 1800-tallet
Briter i 1900-tallet
Richard Grant White

Richard Grant White (født 23. maj 1822 i New York, død 8. april 1885 sammesteds) var en amerikansk kritiker.

Han studerede medicin og jura, blev sagfører og passerede, som så mange amerikanske forfattere, gennem journalistikken til litteraturen. Han har særlig helliget sig Shakespeare-studiet, og herhen hørende arbejder er, foruden to udgaver af Shakespeares værker: Shakespeares Scholar (1854), et angreb på Colliers tekstrettelser; Memoirs of the Life of Shakespeare (1865); Studies in Shakespeare (1885). Af hans øvrige værker kan nævnes: Words and their Uses (1870); The Fall of Man (1871); Every-Day English (1880). 1876-77 var han i England og udgav senere: England Without and Within (1881). Hans artikler under pseudonymet A Yankee i The Spectator påvirkede engelsk offentlig mening til fordel for Nordstaterne.

Kilder 
 

Journalister fra USA
Kritikere fra USA
Litteraturkritikere
Faglitterære forfattere fra USA
Engelsksprogede forfattere
Amerikanere i 1800-tallet
Personer fra New York
Andrew Dickson White

Andrew Dickson White (7. november 1832 i Homer, New York—4. november 1918) var en nordamerikansk historiker og diplomat.

White, der var af nyengelsk byrd studerede i Paris og Berlin og blev 1857 professor i Ann Arbor i Michigan. Han var 1863—67 medlem af staten New Yorks senat og havde væsentlig del i grundlæggelsen af Cornell-universitetet i Ithaca; gav selv 100 000 dollars dertil samt sin betydelige historiske bogsamling; var i en række år professor og 1867—85 universitetets første præsident. I 1878 blev White Unionens repræsentant ved Verdensudstillingen i Paris og 1879—81 samt på ny 1897—1902 gesandt i Berlin, 1892—94 i Sankt Petersburg.

Kilder 
 

Historikere fra USA
Diplomater fra USA
Amerikanere i 1800-tallet
Amerikanere i 1900-tallet
Personer fra New York
The Spectator (flertydig)

The Spectator henviser til:
 The Spectator – en britisk tidsskrift, der er udkommet ugentligt siden 1828
 The Spectator (1711) – en engelsk tidsskrift, der udkom dagligt i perioden 1711-1712
Dueurtsværmer

Dueurtsværmer (Deilephila elpenor) er en sommerfugl som tilhører familien aftensværmere (Sphingidae).

Udbredelse

Arten er udbredt i det meste af Europa, herunder Danmark og det øvrige Skandinavien. Den ses desuden i dele af Asien, mod øst til Stillehavet og Japan.

Kendetegn 

Dueurtsværmeren har et vingefang på 62-72 mm. Forvingerne er olivengrønne med rosenrød kant, lilla søm og lilla skråstriber fra spidsen til randen. Ved roden findes en sort plet og på randen en hvid plet nær roden. Bagvingerne er rosenrøde med olivengrønlig kant og halvdelen af roden er sort. Kroppens overside er lys olivengrøn. Nogle striber på brystet og en midtlinje på bagkroppen er rosenrød. Kroppens underside er rosenrød. 

Larven kan ligesom en skildpadde trække sit hoved ind. På den forreste del af kroppen har den øjeattrapper. De falske øjne er med til at skræmme fjender væk. Larven er grøn, brun eller sortagtig med tynde sorte striber og linjer. Bagest har larven et lille, sortbrunt horn.

Udvikling

Dueurtsværmeren lægger oftest æg på dueurt eller gederams, hvorfra der udklækker en larve i august/september. Efter larven er blevet fuldvoksen, med en længe på 7-8 centimeter, spinder den sig ind. Med i spindet kommer lidt blade, tørt grus og græs, hvorefter den forpupper sig. Alt efter klima, klækker puppen fra sidst i marts til sidst i maj.

Ernæring 

Dueurtsværmer ernærer sig af nektar fra blomster, hvilket mest foregår om natten. Som navnet siger, er larvens hovedfødekilde dueurt.

Flyvetid 

Dueurtsværmeren ses i naturen, alt efter klima, fra marts-august. Den har en maksimal flyvehastighed på 4,5-5,1 m/s.

Nattesyn

Med sine følsomme sammensatte øjne har dueurtsværmer evnen til at se farver, også om natten. Dens sammensatte øjne består af facetter, hvor hver facet indeholder otte receptorer, der er følsomme for grønt lys og to receptorer, der er følsomme for ultraviolet og blåt lys. Dens syn er vigtig for at kunne finde føde om natten.

Referencer

Kilder og eksterne henvisninger 
 Albert Kløcker (1862–1923). Danmarks Fauna. SOMMERFUGLE II. NATSOMMERFUGLE I. Forlagt af G. E. C. Gad, København 1909.

Sommerfugle
Ratzeburger See

Ratzeburger See er en sø i det nordlige Tyskland, beliggende i den sydøstlige del af delstaten Slesvig-Holsten i Naturpark Lauenburgische Seen.

Geografi 

Nordøstbredden grænser til delstaten Mecklenburg-Vorpommern (kommunen Utecht) i Biosphärenreservat Schaalsee. På den vestlige søbred ligger kommunerne Groß Sarau, Pogeez og Buchholz. Sammen med Küchensee omslutter den øbyen Ratzeburg. Søen er inddelt i Großen Ratzeburger See, Domsee samt Großen og Kleinen Küchensee efter at dæmningerne søbredden og Dominsel blev etableret:
 Den ældste forbindelse mellem øbyen og oplandet, var den mod vest liggende „Lüneburger Damm", der forbandt Ratzeburg med den vigtige handelsrute „Alte Salzstraße“.
 Fra 1842 til 1847 blev øen forbundet med det østlige opland med etableringen af „Königsdamms“, der i 1854 i overværelse af, og til den danske konge Frederik 7.s ære officielt fik sit navn i Ratzeburg.
 I 1894 fulgte endnu en dæmning til østbredden af søen til jernbanen Ratzeburger Kleinbahn der ligger en smule syd for „Königsdamms“, med forbindelse til Ziethen og Mustin. Jernbanetrafikken ophørte i 1934.

De tre dæmninger inddeler Ratzeburger See i følgende:

 Große Küchensee der ligger syd for Lüneburger Damm, øen og jernbanedæmningen, og strækker sig til Farchau;
 Kleine Küchensee (fra siden af øen Ratzeburg og kaldes den også „Stadtsee“) ligger mellem de to østlige dæmninger Königsdamm (i nord) og Kleinbahndamm (mod syd);
 Domsee ligger nord for Königsdamms og går ved en nordvestlig bøje over i Großen Ratzeburger See ; den er ikke afgrænset af en dæmning. kun ved en smal passage mellem Domhalvøen og søbredden ved Römnitz, de såkaldte „Römnitzer Enge“;
 Große Ratzeburger See går så mod nord til Rothenhusen.

Der er sejlbare passager under dæmningerne for småbåde.

Eksterne kilder/henvisninger 

Søer i Slesvig-Holsten
Heerup Museum

Heerup Museum er et kunstmuseum der ligger i Rødovre for kunstneren Henry Heerup. Heerup Museum rummer en unik samling af Henry Heerups malerier, grafik, tegninger og skulpturer, som bygger på en donation af værker i 1995 fra Heerups enke, Marion Heerup, til Rødovre Kommune. Disse værker tilhørte boet efter Heerup og rummede de værker, han havde beholdt eller ikke havde fået solgt, samt en lang række personlige ejendele. På baggrund af donationen besluttede Rødovre Kommune at etablere museet, som blev tegnet af arkitekten Bernd Kjelland og er en tilbygning til den gamle gård Rødovregaard i Rødovre, den eneste bevarede af gårdene fra den gamle Rødovre landsby. Museet åbnede den 1. maj 2000.

Referencer

Ekstern henvisning 
 Heerup Museum

Museer i Region Hovedstaden
Rødovre
Museer etableret i 2000
Kunstmuseer i København
Blokparti

Et Blokparti er en betegnelse anvendt om politiske partier, som eksisterede i kommunistiske diktaturer i østblokken ved siden af det herskende kommunistparti, og som indgik i en partiblok sammen med kommunistpartiet. Disse partier var repræsenteret i parlamenter og regeringer, men udøvede ikke nogen egentlig magt, konkurrerede ikke mod det herskende parti i valg (der kun sjældent kunne betegnes som demokratiske i gængs forstand), og tjente kun til at give et indtryk af flerpartisystem og valgfrihed. 

I DDR indgik blokpartiene og kommunistpartiet i Demokratischer Block, der etablerede "Die Nationale Front", der opstillede en enhedsliste, hvorpå det regerende parti SED og de østtyske blokpartier var angivet. Det kunne kun stemmes for eller imod enhedslisten, men der kunne ikke stemmes på de enkelte kandidater på listen. Fordelingen af antal delegerede var fastlagt på forhånd. Et ironisk udtryk for blokkparti i DDR var blokfløjte.

Noter 

Kommunisme
Politiske partier
Politik i DDR
Sandgate Castle

Sandgate Castle er et slot i Sandgate ved Folkestone i Kent. Den blev bygget til artilleri i 1539-1540 af Henrik 8. som en af de kystfæstninger, der skulle beskytte landet mod invasion. De blev udtænkt (eng: "devised") af Henrik 8. og er kendt som Device Forts som Deal Castle og Walmer Castle. De blev bygget for at forsvare den sårbare kyststrækning, og pga. Frankrigs nærhed er de forsvaret og befæstet yderligere siden opførelsen.

Det oprindelige slot, der blev påbegyndt i 1539, er et af de bedst dokumenterede slotte for den tid, og optegnelser findes på British Library. Det kostede i alt £5,584.7s.2d at opføre.

Se også 
 Liste over borge og slotte i England
 Lympne Castle

Referencer

Eksterne henvisninger 
 Sandgate Castle 
 Sandgate Martello Tower 
 Colvin, H.M. (ed) (1982). The History of the King's Works, Vol. IV, 1485–1600, Part II.
 Harrington, Peter (2007). The castles of Henry VIII. Oxford: Osprey. 
 Harris, E.C., "Archaeological investigations at Sandgate Castle, Kent, 1976–7," Post-Medieval Archaeology, Vol. 14, 1980, pp. 53–88.
 Morley, B. M. (1976). Henry VIII and the development of coastal defence. London: H.M. Stationery Office. 
 Rutton, W. L., 'Sandgate Castle, 1530–40', Archaeologia Cantiana, vol. 20, (1893), pp. 228–257, includes analysis of the building account.
 Rutton, W. L., 'Sandgate Castle', Archaeologia Cantiana, vol. 21, (1895), pp. 228–257, subsequent history to 19th-century.

Slotte i Kent
Device Forts